Document ID: 32007D0557

ΑΠΌΦΑΣΗ ΤΗΣ ΕΠΙΤΡΟΠΉΣ
της 2ας Αυγούστου 2007
σχετικά με την τροποποίηση της απόφασης 2007/27/ΕΚ για την έγκριση ορισμένων μεταβατικών μέτρων σχετικά με τις παραδόσεις νωπού γάλακτος σε εγκαταστάσεις επεξεργασίας και με την επεξεργασία του εν λόγω νωπού γάλακτος στη Ρουμανία όσον αφορά τις απαιτήσεις των κανονισμών (ΕΚ) αριθ. 852/2004 και (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου
[κοινοποιηθείσα υπό τον αριθμό Ε(2007) 3653]
(Κείμενο που παρουσιάζει ενδιαφέρον για τον ΕΟΧ)
(2007/557/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη προσχώρησης της Βουλγαρίας και της Ρουμανίας,
την πράξη προσχώρησης της Δημοκρατίας της Βουλγαρίας και της Ρουμανίας, και ιδίως το άρθρο 42,
Εκτιμώντας τα ακόλουθα:
(1)
Στην απόφαση 2007/27/ΕΚ της Επιτροπής, της 22ας Δεκεμβρίου 2006, για την έγκριση ορισμένων μεταβατικών μέτρων σχετικά με τις παραδόσεις νωπού γάλακτος σε εγκαταστάσεις επεξεργασίας και με την επεξεργασία του εν λόγω νωπού γάλακτος στη Ρουμανία όσον αφορά τις απαιτήσεις των κανονισμών (ΕΚ) αριθ. 852/2004 και (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (1), παρατίθενται πίνακες εγκαταστάσεων επεξεργασίας γάλακτος στη Ρουμανία οι οποίες συμμορφώνονται προς τις διαρθρωτικές απαιτήσεις του κανονισμού (ΕΚ) αριθ. 852/2004 («συμμορφούμενες εγκαταστάσεις») και στις οποίες επιτρέπεται να παραλαμβάνουν και να επεξεργάζονται νωπό γάλα το οποίο δεν συμμορφώνεται προς τον κανονισμό (ΕΚ) αριθ. 853/2004 («μη συμμορφούμενο γάλα»).
(2)
Στο κεφάλαιο Ι του παραρτήματος της απόφασης 2007/27/ΕΚ παρατίθεται κατάλογος των συμμορφούμενων εγκαταστάσεων στις οποίες επιτρέπεται να παραλαμβάνουν και να επεξεργάζονται χωρίς διαχωρισμό συμμορφούμενο και μη συμμορφούμενο γάλα, ενώ στο κεφάλαιο ΙΙ του ίδιου παραρτήματος παρατίθεται κατάλογος των συμμορφούμενων εγκαταστάσεων στις οποίες επιτρέπεται να παραλαμβάνουν και να επεξεργάζονται χωριστά συμμορφούμενο και μη συμμορφούμενο γάλα.
(3)
Ορισμένες εγκαταστάσεις από αυτές που αναφέρονται στο κεφάλαιο ΙΙ του παραρτήματος της απόφασης 2007/27/ΕΚ αντιμετωπίζουν πρακτικές δυσκολίες όσον αφορά τη σωστή διαχείριση δύο χωριστών γραμμών παραγωγής. Ορισμένες από αυτές επέλεξαν να επεξεργάζονται μόνο συμμορφούμενο γάλα και επομένως πρέπει να διαγραφούν από τον κατάλογο του κεφαλαίου ΙΙ του παραρτήματος της απόφασης 2007/27/ΕΚ. Άλλες εγκαταστάσεις επέλεξαν να επεξεργάζονται συμμορφούμενο και μη συμμορφούμενο γάλα χωρίς διαχωρισμό και επομένως πρέπει να διαγραφούν από αυτόν τον κατάλογο και να προστεθούν στον κατάλογο του κεφαλαίου Ι αυτού του παραρτήματος.
(4)
Επιπλέον, ορισμένες εγκαταστάσεις οι οποίες δεν πληρούν όλες τις κοινοτικές διαρθρωτικές απαιτήσεις πρέπει να διαγραφούν από τους καταλόγους του παραρτήματος της απόφασης 2007/27/ΕΚ.
(5)
Επομένως, η απόφαση 2007/27/ΕΚ πρέπει να τροποποιηθεί ανάλογα.
(6)
Χάριν σαφήνειας, το παράρτημα της απόφασης 2007/27/ΕΚ θα πρέπει να αντικατασταθεί.
(7)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2007/27/ΕΚ αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 2 Αυγούστου 2007.

Labels: 17
7
3
0
18
15